OPIS I SPECIFIKACIJA PREDMETA NABAVKE

1.Predmet javne nabavke: 
Rekonstrukcija i dogradnja Bloka D Hemijskog fakulteta Univerziteta u Beogradu-Ekspertski centar „Molekulska forenzika“
Objekat Hemijskog fakulteta nalazi se u Beogradu na k.p.br.1727/1 K.O. Stari grad. Postojeća spratnost objekta je Po+P+6.
U sklopu objekta smeštena je grupacija fakulteta: Hemijski, Matematički, Fizički, Geografski, Biološki I Fakultet za fizičku hemiju.
U cilju formiranja ekspertskog centra “Molekulska forenzika” predviđena je rekonstrukcija dela objekta – bloka D kao i njegova dogradnja ka atrijumu za formiranje vertikalnih komunikacija – stepeništa i lifta. 

2. Tehnička dokumentacija:
Tehničku dokumentaciju čine sveske koje obuhvataju tehničke opise, tehničke uslove, predmere radova, grafičku dokumentaciju i ostale priloge.

3. Tehničke karakteristike, kvalitet, količina, opis radova: 
Tehničke karakteristike, kvalitet, količina i opis radova: u skladu sa tehničkom dokumentacijom, specifikacijama i tehničkim uslovima koji su sastavni deo Konkursne dokumentacije, dati su u  OBRASCU STRUKTURE PONUĐENE CENE SA UPUTSTVOM KAKO DA SE POPUNI koje sadrži specifikaciju radova, jedinicu mere, ugradnju materijala i sl. kao i količinu radova koju je potrebno izvršiti. 

4. Način sprovođenja kontrole i obezbeđivanje garancije kvaliteta:
Za ukupan ugrađeni materijal Izvođač radova mora da ima sertifikate kvaliteta i ateste koji se zahtevaju po važećim propisima i merama za objekte te vrste u skladu sa projektnom dokumentacijom.
Dostavlјeni izveštaji o kvalitetu ugrađenog materijala moraju biti izdati od akreditovane laboratorije za taj tip materijala.
Ukoliko Naručilac utvrdi da upotreblјeni materijal ne odgovara standardima i tehničkim propisima, on ga može odbiti i zabraniti njegovu upotrebu. U slučaju spora merodavan je nalaz ovlašćene organizacije za kontrolu kvaliteta.
Izvođač radova je dužan da o svom trošku obavi odgovarajuća ispitivanja materijala. Pored toga, on je odgovoran ukoliko upotrebi materijal koji ne odgovara kvalitetu.
U slučaju da je zbog upotrebe nekvalitetnog materijala ugrožena bezbednost ili funkcionalnost objekta, Naručilac ima pravo da traži od Izvođača radova da poruši izvedene radove i da ih o svom trošku ponovo izvede u skladu sa tehničkom dokumentacijom i ugovornim odredbama. Ukoliko Izvođač radova u određenom roku to ne učini, Naručilac ima pravo da angažuje drugo lice na teret Izvođača radova.
Stručni nadzor nad izvođenjem ugovorenih radova se vrši u skladu sa zakonom kojim se uređuje planiranje i izgradnja.
Izvođač radova se ne oslobađa odgovornosti ako je šteta nastala zbog toga što je pri izvođenju određenih radova postupao po zahtevima Naručioca.
Kontrola i obezbeđivanje garancije kvaliteta sprovode se preko stručnog nadzora koji, u skladu sa zakonom, određuje Naručilac, koji proverava i utvrđuje da li su radovi izvedeni u skladu sa tehničkom dokumentacijom i predviđenom specifikacijom radova u pogledu vrste, količine, kvaliteta i roka za izvođenje radova, o čemu redovno izveštava Naručioca, u skladu sa ugovorom o vršenju stručnog nadzora i prema zakonskim propisima.
Nakon okončanja svih predviđenih radova upisom u Građevinski dnevnik, izvođač radova je u obavezi da obavesti predstavnika naručioca i stručni nadzor, kako bi se potpisao Zapisnik o primopredaji radova.
Bitni zahtevi koji nisu uklјučeni u važeće tehničke norme i standarde, a koji se odnose na zaštitu životne sredine, energetsku efikasnost, bezbednost i druge okolnosti od opšteg interesa, moraju da se poštuju prilikom izvođenja građevinskih i građevinsko zanatskih radova, u skladu sa propisima kojima se uređuju navedene oblasti.
                                                                
5. Rok za izvođenje radova: 
Rok za izvođenje radova koji su predmet javne nabavke ne može biti duži od:		
180 (stoosamdeset dana) kalendarskih dana od uvođenja u posao ponuđača- izvođača radova.
Radovi na objektu izvode se u skladu sa dinamičkim planom radova.

6. Mesto izvođenja radova: 
Hemijski fakultet Univerziteta u Beogradu
Studentski trg 12-16, Beograd
11000 Beograd

7. Zahtevi u pogledu osiguranja: 
Izvođač radova je dužan da osigura radove, radnike, materijal i opremu od uobičajnih rizika do njihove pune vrednosti (osiguranje objekta u izgradnji) i u roku od 5 (pet) dana od zaključenja ugovora dostavi Naručiocu polisu osiguranja, original ili overenu kopiju, sa rokom važenja za ceo period izvođenja radova.
Izvođač radova je takođe dužan da u roku od 5 (pet) dana od zaključenja ugovora dostavi Naručiocu polisu osiguranja od odgovornosti za štetu pričinjenu trećim licima i stvarima trećih lica, original ili overenu kopiju, sa rokom važenja za ceo period izvođenja radova, u svemu prema važećim zakonskim propisima.
Ukoliko se rok za izvođenje radova produži, izvođač radova je dužan da dostavi, pre isteka ugovorenog roka, polise osigurana sa novim periodom osiguranja.

8. Garancija za izvedene radove i garantni rok:
Garantni rok za kvalitet izvedenih radove iznosi minimum 2 (dve) godine i računa se od datuma primopredaje radova, osim ako je važećim pravilnikom koji reguliše predmetnu materiju drugačije određeno. Garantni rok za svu ugrađenu opremu i materijal je u skladu sa garantnim rokom proizvođača, a minimum 2 (dve) godine računajući od datuma primopredaje radova. 

9. Obilazak lokacije za izvođenje radova:
Radi obezbeđivanja uslova za pripremu prihvatlјivih ponuda, Naručilac će omogućiti obilazak lokacije za izvođenje radova, ali samo uz prethodnu prijavu, koja se podnosi pre nameravanog obilaska lokacije i koja sadrži podatke o licima ovlašćenim za obilazak lokacije. 
Zainteresovana lica dostavlјaju prijave preko Portala javnih nabavi (Zahtev za obilazak lokacije), koje moraju biti primlјene od Naručioca najkasnije šest dana pre isteka roka za podnošenje ponuda. 
Lice za kontakt:  Dragana Nenadić, telefon 064/1506152.
Naručilac će blagovremeno, putem Portala javnih nabavki obavestiti podnosioca prijave o datumu posete gradilištu.
Naručilac će pripremiti izjave o obilasku lokacije koje je potrebno da potpišu ovlašćeni predstavnici zainteresovanih lica prilikom obilaska lokacije.